stanford-oval/wikipedia huggingface dataset:
La Flèche Wallonne 2007

La Flèche Wallonne 2007 oli järjestyksessään 71. maantiepyöräilyn La Flèche Wallonne -kilpailu. Se järjestettiin 25. huhtikuuta 2007 202 kilometrin reitillä Charleroi – Huy. Vuoden 2004 voittaja Davide Rebellin voitti kilpailun ennen 2006 voittajaa Alejandro Valverdea ja 2005 ykköstä Danilo Di Lucaa. Kilpailu kuului UCI ProTour -sarjaan.
Tulokset

|  | Ajaja | Maa | Joukkue | Aika | UCI ProTour -pisteet |
| --- | --- | --- | --- | --- | --- |
| 1 | Davide Rebellin |  | Gerolsteiner | 4.48.06 | 40 |
| 2 | Alejandro Valverde |  | Caisse d'Epargne | +0.06 | 30 |
| 3 | Danilo Di Luca |  | Liquigas | +0.06 | 25 |
| 4 | Matthias Kessler |  | Astana Team | +0.08 | 20 |
| 5 | Riccardo Riccò |  | Saunier Duval-Prodir | +0.08 | 15 |
| 6 | Rinaldo Nocentini |  | AG2R Prévoyance | +0.13 | 11 |
| 7 | Fränk Schleck |  | Team CSC | +0.16 | 7 |
| 8 | John Gadret |  | AG2R Prévoyance | +0.19 | 5 |
| 9 | Robert Gesink |  | Rabobank | +0.19 | 3 |
| 10 | Tadej Valjavec |  | Lampre-Fondital | +0.19 | 1 |
Le Monêtier-les-Bains

| Le Monêtier-les-Bains |
| --- | --- |

 vaakuna
 Le Monêtier-les-Bains
 Koordinaatit: 44°58′37″N, 6°30′34″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Briançon
Väkiluku:  1 050
 
 Kunnan kotisivut 
Infobox OKVirheellinen NIMI-arvo: 
Le Monêtier-les-Bains on kunta Kaakkois-Ranskassa Hautes-Alpesin departementissa Provence-Alpit-Rivieran alueella. Kunta on ollut tunnettu kylpyläpaikka jo roomalaisten ajoista.
Urheilu

Kunta on osa Serre Chevalierin laskettelukeskusta. Le Monêtier-les-Bains oli etapin lähtöpaikkana vuoden 1996 Ranskan ympäriajossa.
Aiheesta muualla

Kuvia tai muita tiedostoja aiheesta Le Monêtier-les-Bains Wikimedia Commonsissa
Leteensuo

Leteensuo on suo Hattulassa ja Hämeenlinnan Kalvolassa. Se on 400 hehtaaria laaja, ja siitä on viljeltyä 300 hehtaaria. Siellä on vuonna 1902 perustettu Leteensuon suoviljelykoeasema, joka on Suomen vanhin kasvinviljelykoeasema.
Hattulan vaakuna
Letaali geeni

Letaaligeeni on geeni, joka homotsygoottina johtaa yksilön kuolemaan. Yksilön kehitys voi pysähtyä geenistä ja mutaatiosta riippuen jo alkio- tai sikiövaiheessa, jolloin nisäkkäällä tapahtuu keskenmeno. Sikiö voi myös kehittyä melkein täydelliseksi mutta syntyä kuolleena, tai se voi syntyä elävänä mutta olla elinkelvoton. Esimerkiksi hevosen frame overo -kirjavuustekijä tuottaa homotsygoottina elävän varsan, jonka ruoansulatuskanava on korjaamattomasti epämuodostunut. Varsa voi elää jopa vuorokausia mutta kuolee lopulta kivuliaasti ellei sitä lopeteta. Ihmisillä esimerkiksi sirppisoluanemian aiheuttama veren punasolujen rakennevika on resessiivisenä periytyvä letaali alleeli, joten molemmilta vanhemmiltaan tämän alleelin saanut yksilö todennäköisesti kuolee lapsena.
Lee Yoo-hyung

| Henkilötiedot |
| --- | --- | --- |
Koko nimi: Lee Yoo-hyung
Syntymäaika: 21. tammikuuta 1911
Syntymäpaikka: Sinchon, Korea
Kuolinaika: 29. tammikuuta 2003 (92 vuotta)
Kansalaisuus:  Etelä-Korea
Pelipaikka: Keskikenttäpelaaja
Seurat
| Vuodet | Seura | O (M) |
|  | Keijo SC |  |
Maajoukkue
| 1940 | Japani | 1 (0) |
Lee Yoo-hyung (21. tammikuuta 1911 Sinchon – 29. tammikuuta 2003) oli eteläkorealainen jalkapalloilija.
Jalkapallomaajoukkue

Lee debytoi Japanin maajoukkueessa kesäkuussa 1940.
Aiheesta muualla

National Football Teams
Apollonios Pergeläinen

| Apollonios Pergeläinen> Ἀπολλώνιος ὁ Περγαῖος |
| --- | --- |

Henkilötiedot
Koko nimi:  Ἀπολλώνιος ὁ Περγαῖος
Syntynyt: noin 240 eaa. Perge, Pamfylia, Vähä-Aasia
Kuollut: noin 190 eaa. Aleksandria, Egypti
Koulutus ja ura
Tutkimusalue:  Geometria
Tunnetut työt:  kartioleikkaus, Apollonioksen ongelma
Apollonios Pergeläinen (m.kreik. Ἀπολλώνιος ὁ Περγαῖος, Apollōnios ho Pergaios, lat. Apollonius Pergaeus; 200-luku eaa.) oli antiikin kreikkalainen matemaatikko ja tähtitieteilijä, joka oli kotoisin Pergestä Pamfyliasta. Antiikin aikana häntä kunnioitettiin nimityksellä ”Suuri Geometrikko”. Apollonioksen nimi esiintyy usein latinalaistetussa muodossa Apollonius, hänen kotipaikkansa nimi myös muodossa Perga.
Apollonioksen tärkeimmät tutkimukset kohdistuivat kartioleikkauksiin eli käyriin, jotka nykyään tunnetaan paremmin toisen asteen käyrinä. Hänen Konika-teoksensa on yleisesitys kartioleikkauksista. Siinä hän käy läpi kartioleikkausten halkaisijat, tangentit, normaalit, leikkaamisen ja asymptootit. Suurin osa Apollonioksen teoksista on hävinnyt ja muutamia tunnetaan nimeltä ja sisältö pääpiirteisesti myöhempien aikojen historioitsijoiden avulla, etenkin Pappos Aleksandrialaisen kirjoitukset ovat olleet ensiarvoisen tärkeitä. Myös Konika oli keskiajalle saakka kateissa, mutta teoksen löydyttyä se oli tärkeässä asemassa luomassa tieteellisen vallankumouksen matemaattisia perusteita.
Apollonios keksi sanat ellipsi, paraabeli ja hyperbeli. Hän esitti myös hypoteesin taivaankappaleiden epäkeskisistä radoista, millä hän selitti esimerkiksi Kuun kiertonopeuden vaihtelun.
Apollonioksen mukaan on nimetty myös kolmiota koskeva Apolloniuksen lause.
Aiheesta muualla

Kuvia tai muita tiedostoja aiheesta Apollonios Pergeläinen Wikimedia Commonsissa
Apollonios Pergeläinen Encyclopedia Britannica. (englanniksi)
O’Connor, John J. & Robertson, Edmund F.: Apollonios Pergeläinen MacTutor History of Mathematics archive. (englanniksi)
Apsis

Bysanttilaisen kirkon apsis, jonka kruunaa puolikupoli.
Ortodoksisen kirkon kolminkertainen apsis.
Apsis tai apsidi on arkkitehtuurissa pyöreä huoneen pääty, jonka katto on tavallisesti puolikupolin muotoinen holvi. Apsis näkyy rakennuksen ulkopuolella kaaren muotoisena ulokkeena.
Roomalaisen temppelin cellan perällä oli yleensä kasetoitu apsis, jossa säilytettiin jumalankuvaa. Romaanisessa, bysanttilaisessa ja goottilaisessa kirkko- ja luostariarkkitehtuurissa kirkon kuori on usein apsis.
Aiheesta muualla

Kuvia tai muita tiedostoja aiheesta apsis Wikimedia Commonsissa
Arvo Turtiaisen muistomerkki

Raimo Utriainen: Arvo Turtiaisen muistomerkki (1990).
Arvo Turtiaisen muistomerkki on Helsingin Kalliossa sijaitseva, kuvanveistäjä Raimo Utriaisen toteuttama muistomerkki työläisrunoilija Arvo Turtiaiselle. Se on pystytetty vuonna 1990. Teos sijaitsee Matti Heleniuksen puistossa Kallion kirjaston takana.
Pienelle kalliolle pystytetty abstrakti veistos on Utriaisen suosimaa eloksoitua alumiinia ja sen jalusta haponkestävää terästä. Pitkät ja kapeat, toiselta puolelta mustiksi maalatut alumiinisäleet on sijoitettu pystyyn, kiertymään saman vaaka-akselin ympäri purjetta tai tiimalasia muistuttavaan muotoon. Teoksen muoto hahmottuu erilaisena eri suunnista nähtynä. Veistos on 7,5 metriä korkea ja sen jalustaan on kirjoitettu ”Arvo Turtiainen 1904–1980”.
Muistomerkin tilasi Kallio-seura, aiemmalta nimeltään Sörkan Gibat ry, jonka jäsen Kalliossa asunut Turtiainen oli ollut. Turtiainen ja Utriainen olivat molemmat kuuluneet taiteilijaryhmä Kiilaan ja olleet ystäviä. Utriainen sai valita teoksen sijoituspaikan itse. Muistomerkki paljastettiin 29. syyskuuta 1990.
Anthony Doerr

| Anthony Doerr |
| --- | --- |

Henkilötiedot
Syntynyt: 1973 (ikä 50–51) Cleveland, Ohio, Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  The Shell Collector
Aiheesta muualla
www.anthonydoerr.com
Löydä lisää kirjailijoitaKirjallisuuden teemasivulta
Anthony Doerr (s. 1973 Cleveland, Ohio, Yhdysvallat) on yhdysvaltalainen kirjailija.
Doerrin esikoisteos on 2002 ilmestynyt novellikokoelma The Shell Collector. Ensimmäisen romaaninsa About Grace hän julkaisi 2004. Toinen romaani, All the Light We Cannot See (Kaikki se valo jota emme näe), ilmestyi 2014. Teos on saanut  muun muassa 2015 Pulitzer-palkinnon ja Andrew Carnegie Medal for Excellence in Fiction.
Suomennokset

Kaikki se valo jota emme näe.  (All the light we cannot see)  Suomentanut Tarkka, Hanna. Helsinki:  WSOY, 2015.  ISBN 978-951-0-40974-9.
Davidin uni.  (About Grace)  Suomentanut Tarkka, Hanna. Helsinki:  WSOY, 2016.  ISBN 978-951-0-41600-6.
Taivaanrannan taa.  (Cloud Cuckoo Land)  Suomentanut Raudaskoski, Seppo. Helsinki:  WSOY, 2022.  ISBN 978-951-0-47708-3.
Aiheesta muualla

Kuvia tai muita tiedostoja aiheesta Anthony Doerr Wikimedia Commonsissa
Arvo Uro

Arvo Uro (22. tammikuuta 1907 Terijoki – 8. joulukuuta 1995 Hämeenlinna) oli musiikkimajuri, joka toimi puolustusvoimien ylikapellimestarina.
Uron sotilassoittajan  ura alkoi Terijoella Suomen polkupyöräpataljoona 1:n trumpetistina. Sotilaskapellimestarin tutkinnon hän suoritti 1935 ja toimi sitten Polkupyöräpataljoona 2:n kapellimestarina. Hänen palveluspaikkojaan olivat Käkisalmi, Sortavala ja Savonlinna, jonka varuskunnan soittokunta siirtyi vuonna 1942 Äänislinnaan. Uro ylennettiin samana vuonna musiikkikapteeniksi. Sotien jälkeen hän toimi sotilaskapellimestarina Kuopiossa ja vuodesta 1953 Hämeenlinnassa. Kuopion kaupunginorkesteria Uro johti 1945–1953 ja Hämeenlinnan kaupunginorkesteria vuodesta 1958 vuoteen 1964, jolloin hänet nimitettiin puolustusvoimain ylikapellimestariksi. Hän oli samalla Helsingin varuskunnan soittokunnan päällikkö ja sotilasmusiikkiosaston johtaja Sibelius-akatemiassa. Helsingin olympialaisissa vuonna 1952 Uro johti yli kahdensadan soittajan olympiasoittokuntaa. Vuonna 1967 eläkkeelle jäänyt Uro oli puolustusvoimien ikämiesten uintimestari.
La Flèche Wallonne 2006

La Flèche Wallonne 2006 oli järjestyksessään 70. maantiepyöräilyn La Flèche Wallonne -kilpailu. Se järjestettiin 19. huhtikuuta 2006 reitillä Charleroi-Huy. Alejandro Valverde voitti kilpailun loppukirin jälkeen.
Reitin toiseksi viimeisessä nousussa, Côte de Ahin'ssa, 11 kilometriä maalista, Matthias Kessler käynnisti irtioton saaden seurakseen Igor Astarloan, Paolo Bettinin ja Alejandro Valverden. Hetkeä myöhemmin kärkiryhmä kasvoi 12 ajajalla. Valverde yritti karata ryhmästä Kesslerin ja Astarloan kanssa, mutta heidät tavoitettiin nopeasti. Valverde käynnisti pian tämän jälkeen uuden, seitsemän miehen irtioton.
Kärkiryhmä tavoitettiin neljä kilometriä ennen maalia. Björn Leukemans lähti tällöin irtiottoon päästen muutaman sekunnin karkumatkalle, mutta kilpailun päättäneessä Mur de Huy'n nousussa Samuel Sánchez ohitti hänet. Hetken kuluttua Astarloa, vuoden 2003 voittaja, puolestaan ohitti Sánchezin ja näytti olevan matkalla kohti voittoa. Vähän ennen maalia hän joutui kuitenkin päästämään ohitseen David Etxebarrian, Sánchezin, Valverden ja Karsten Kroonin. Heti tämän jälkeen Valverde aloitti ratkaisevan loppukirin voittaen kilpailun ennen Sánchezia, Kroonia ja Fränk Schleckiä.
Tulokset > 19. huhtikuuta 2006, Charleroi-Huy, 202 km

|  | Ajaja | Maa | Joukkue | Aika |
| --- | --- | --- | --- | --- |
| 1 | Alejandro Valverde |  | Caisse d'Epargne-Illes Balears | 4.42.45 |
| 2 | Samuel Sánchez |  | Euskaltel-Euskadi | s.a. |
| 3 | Karsten Kroon |  | Team CSC | s.a. |
| 4 | Fränk Schleck |  | Team CSC | s.a. |
| 5 | Patrik Sinkewitz |  | T-Mobile Team | + 0.03 |
| 6 | Danilo Di Luca |  | Liquigas | + 0.05 |
| 7 | David Etxebarria |  | Liberty Seguros-Würth | + 0.07 |
| 8 | Koldo Gil |  | Saunier Duval-Prodir | + 0.10 |
| 9 | Sergei Ivanov |  | T-Mobile Team | + 0.12 |
| 10 | Matthias Kessler |  | T-Mobile Team | + 0.14 |
Aiheesta muualla

Kilpailun reitti Cyclingnews.com
La Flèche Wallonne 2013

La Flèche Wallonne 2013 oli järjestyksessään 77. maantiepyöräilyn La Flèche Wallonne -kilpailu. Se käytiin 205 kilometrin reitillä Binchestä Huy'hin 17. huhtikuuta 2013.
Daniel Moreno voitti kilpailun ohitettuaan irtiotossa olleen Carlos Betancurin viimeisen 200 metrin aikana. Sergio Henao nousi lopussa toiseksi.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Daniel Moreno |  Espanja | Katjuša | 4.52.33 |
| 2 | Sergio Henao |  Kolumbia | Team Sky | + 3 |
| 3 | Carlos Betancur |  Kolumbia | Ag2r-La Mondiale | + 3 |
| 4 | Daniel Martin |  Irlanti | Garmin-Sharp | + 3 |
| 5 | Michał Kwiatkowski |  Puola | Omega Pharma-Quick Step | + 3 |
| 6 | Joaquim Rodríguez |  Espanja | Katjuša | + 8 |
| 7 | Alejandro Valverde |  Espanja | Team Movistar | + 8 |
| 8 | Igor Anton |  Espanja | Euskaltel-Euskadi | + 8 |
| 9 | Bauke Mollema |  Alankomaat | Blanco Pro Cycling Team | + 8 |
| 10 | Rinaldo Nocentini |  Italia | Ag2r-La Mondiale | + 8 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
UCI Continental Circuits -joukkueet: Accent Jobs-Wanty, Colombia, IAM Cycling, Crelan-Euphony, Sojasun, Topsport Vlaanderen-Baloise
Lapinjärvi (Rautavaara)

| Lapinjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Rautavaara
Koordinaatit:  63°31′07″N, 28°21′20″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Hanhipuro
Laskujoki:  Hyttipuro
Järvinumero:  04.677.1.001
Mittaustietoja
Pinnankorkeus:  135,7 m 
Rantaviiva:  7,41 km 
Pinta-ala:  2,21 km² 
Tilavuus:  0,00827 km³ 
Keskisyvyys:  3,7 m 
Suurin syvyys:  11 m 
Saaria:  2
:  Hanhiluoto
 fiLapinjärvi 
Lapinjärvi on Keyritynjokeen laskeva metsäjärvi Rautavaaran keskiosassa Pohjois-Savossa. Sen pinta-ala on 2,2 neliökilometriä. Etäisyys Kuopiosta on 77 kilometriä pohjoiskoilliseen ja Rautavaaran keskustasta kolmisen kilometriä koilliseen.
Maantiede

Lapinjärvi käsittää melko selväpiirteisen ja tasaleveän altaan, jonka pituus kaakosta luoteeseen on noin 2,3 kilometriä ja leveys lounaasta koilliseen noin 1,1 kilometriä. Järven pohjoiskolkan muodostaa noin hehtaarin laajuinen Pohjoislahti. Järven itärannalla sijaitsee noin 50 metriä pitkä Matikkaniemi. Lapinjärven pohja kumpuilee jossain määrin. Vähintään kymmenen metriä syvien alueiden pinta-ala on noin 5,5 hehtaaria. Syvin piste on yksitoista metriä.
Lapinjärven saariluku on kaksi. Saarten yhteenlaskettu pinta-ala on noin 515 neliömetriä ja ne sijaitsevat järven koillisosassa. Kauempana rantaviivasta sijaitsevan saaren karttanimi on Hanhiluoto. Lapinjärven rannat ovat metsäisiä, pohjoisrannalla on joitakin pientaloja. Järven pohjoispuolitse kulkee kantatie 87.
Lapinjärveen virtaa useita suo-ojia ympäröiviltä soilta (Lapinsuo, Vehkasuo, Hanhisuo, Leveisensuo, Katajasalmensuot). Idästä Hanhilammelta (146,7 metriä mpy) virtaa järven kaakkoisrannan Hanhikallion kohdalle Hanhipuro. Lapinjärven luusua sijaitsee altaan eteläkolkassa, josta alkaa etelään virtaava noin 300 metriä pitkä Hyttipuro, joka laskee järven eteläpuolitse virtaavaan Keyritynjokeen.
Lapinjärven vesitilavuus on 8 275 000 kuutiometriä.
Lapinjärvi (04.677.1.001) kuuluu Hyttipuron valuma-alueeseen (04.677), joka on kolmannen jakovaiheen vesistö Vuoksen vesistössä (04). Toinen jakovaihe on Keyritynjoen valuma-alue (04.67) ja ensimmäinen jakovaihe on Nilsiän reitin valuma-alue (04.6). Lapinjärvi on laajin Hyttipuron valuma-alueen kolmetoista vähintään hehtaarin laajuisesta vakavedestä. Toiseksi laajin on kaksitoistahehtaarinen Ala-Taivaljärvi, jota seuraa Ylä-Taivaljärvi.
Suomessa on 27 vähintään hehtaarin laajuista Lapinjärveä. Rautavaaran Lapinjärvi on niistä toiseksi laajin. Järviwikin mukaan pohjoisin Lapinjärvi sijaitsee Kuusamossa.
La Flèche Wallonne 2012

La Flèche Wallonne 2012 oli järjestyksessään 76. maantiepyöräilyn La Flèche Wallonne -kilpailu. Se käytiin 194 kilometrin reitillä Charleroista Huy'hin 18. huhtikuuta 2012. Joaquim Rodríguez voitti La Flèche Wallonnen karattuaan kilpailun päättäneessä Huy'n nousussa Michael Albasinilta ja Philippe Gilbertiltä.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Joaquim Rodríguez |  Espanja | Katjuša | 4.45.41 |
| 2 | Michael Albasini |  Sveitsi | GreenEDGE Cycling | + 4 |
| 3 | Philippe Gilbert |  Belgia | BMC Racing Team | + 4 |
| 4 | Jelle Vanendert |  Belgia | Lotto-Belisol | + 4 |
| 5 | Robert Kišerlovski |  Kroatia | Astana Team | + 7 |
| 6 | Daniel Martin |  Irlanti | Garmin-Barracuda | + 9 |
| 7 | Bauke Mollema |  Alankomaat | Rabobank | + 9 |
| 8 | Vincenzo Nibali |  Italia | Liquigas-Cannondale | + 9 |
| 9 | Diego Ulissi |  Italia | Lampre-ISD | + 9 |
| 10 | Jurgen Van Den Broeck |  Belgia | Lotto-Belisol | + 11 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM.
UCI Continental Circuits -joukkueet: Accent.jobs-Willems veranda's, Argos-Shimano, Colombia-Coldeportes, Landbouwkrediet-Euphony, Saur-Sojasun, Team Type 1 - Sanofi, Topsport Vlaanderen-Mercator
Arcadia (Kalifornia)

| Arcadia |
| --- | --- |
 Puisto Arcadiassa, taustalla San Gabrielin vuoret

 Koordinaatit: 34°07′58″N, 118°02′11″W 
Valtio:  Yhdysvallat
Osavaltio:  Kalifornia
Piirikunta:  Los Angeles
Pinta-ala:  
 – Kokonaispinta-ala:  28,8 km²
 – Josta vettä:  0,54 km² 
Korkeus:  147 m
Väkiluku (2019):  57 939
 – Väestötiheys:  2 048 as./km²
Aikavyöhyke:  UTC-8 (kesäaika UTC-7)
 
 www.arcadiaca.gov 
Infobox OKVirheellinen NIMI-arvo: 
Arcadia on kaupunki Kalifornian osavaltiossa Yhdysvalloissa. Se kuuluu Los Angelesin piirikuntaan ja sen etäisyys Los Angelesin keskustasta on noin 20 kilometriä koilliseen. Kaupunki on saanut nimensä kreikkalaiselta Arcadialta. Arcadian tunnettuja paikkoja on Santa Anita Park -raviurheilukeskus.
Maantiede ja ilmasto

Arcadia sijaitsee San Gabrielin laaksossa San Gabrielin vuorten (San Gabriel Mountains) eteläpuolella. Kaupunkirakenteellisesti se nivoutuu yhteen Los Angelesin kanssa.
Arcadian vuotuinen keskilämpötila on 18,2 °C ja sademäärä 439 mm.
Historia

Tuhansia vuosia sitten nykyisen Arcadian aluetta asuttivat Kalifornian intiaaneihin kuuluva tongva-heimo, jota veti puoleensa alueen runsaat luonnonantimet, kuten laaja vesivaranto. Arcadian ensimmäinen merkittävä maanomistaja oli skotlantilaissyntyinen Hugo Reid (1811–1852), joka oli avioitunut tongva-heimoon kuuluneen naisen kanssa. Reid aloitti karjankasvatuksen ja infrastruktuurin kehityksen.
Seuraava paikallinen mahtimies oli Lucky Baldwin (Elias Jackson "Lucky" Baldwin, 1828–1909), joka 1875 osti laajoja maa-alueita, joihin kuului myös nykyinen Arcadia. Baldwin vaikuttui seudun vehreydestä ja kutsui aluetta "paratiisiksi". Hän aloitti laajamittaisen rakentamisen ja nimesi uudisasutuksen Arcadiaksi. Vuonna 1903 asukkaita oli noin 500.
Maailmansotien välisenä aikana Arcadia alkoi muuttua maatalouskeskuksesta palveluammattien varaan perustuvaksi kaupungiksi. Santa Anita Park avattiin 1934. Toisen maailmansodan jälkeen Arcadia kasvoi viereisen Pasadenan esikaupungiksi. Kasvu oli erittäin nopeaa 1950- ja 1960-luvuilla, ja Arcadian kaupalliset palvelut kehittyivät ripeästi. Arcadia High School avattiin 1952. Lokakuussa 1974 avattiin kauppakeskus Westfield Santa Anita. 2010-luvulla Arcadian väestönkasvu hidastui huomattavasti.
Arcadia on vauras ja asuinkiinteistöjen hinnat ovat korkeat.
Talous ja liikenne

Arcadian elinkeinoja ovat muun muassa tukku- ja vähittäiskauppa sekä taide- ja viihdeala. Merkittävä työnantaja on Nordstromin kauppaketju. Los Angelesin piirikunnan paikallisliikennettä hoitava Los Angeles County Metropolitan Transportation Authority (Metro) operoi myös Arcadiassa. Maantieliikenteen merkittävä akseli on Interstate 210 ("Foothills Freeway").
Aiheesta muualla

Wikimedia Commonsissa on kuvia tai muita tiedostoja aiheesta .
Arcadia, California, USA — Sunrise, Sunset, and Daylength
Bestplaces.net: Best Places to Live in Arcadia, California
Arcadian rautatieseisake
Käännös suomeksi
Leteensuon koeasema

Leteensuon koeasema, virallinen nimi Suoviljelysyhd Leteensuon koeasema, on suoviljelykoeasema, joka sijaitsee Hattulassa. Se on perustettu 1902 ja toimi vuoteen 1973 saakka. Se on Suomen vanhin kasvinviljelyskoeasema.
Koeaseman perusti Suomen suoviljelysyhdistys, joka oli perustettu 1894. Koeaseman omistavat nykyisin valtio ja sen laitokset, ja nykyinen toimiala on metsänhoito.
Vuonna 1910 valmistuneen asuinrakennuksen on mahdollisesti suunnitellut arkkitehti Henrik R. Helin. Koeasema kuuluu Hämeen maakunnallisesti arvokkaisiin rakennusperintökohteisiin.
Ensimmäiset suopäivät järjestettiin Leteensuolla vuonna 1910. Suopäivät sisälsivät usein esitelmiä, tutustumisia kenttäkokeisiin sekä retkeilyjä lähiseutujen suoviljelmille. Osanottajamäärät olivat Leteensuolla muutamia satoja.
Johtajat

tohtori Antti Vesikivi.
vuorineuvos Yrjö Pessi 1957–1964
Leonard Darwin

Leonard Darwin, ajankohta tuntematon
Leonard Darwin (15. tammikuuta 1850 – 26. maaliskuuta 1943) oli englantilainen sotilas, arvoltaan majuri, poliitikko, ekonomisti ja eugeniikan kannattaja.
Leonard Darwin oli luonnontieteilijä Charles Darwinin ja Emma Darwinin neljäs poika ja kahdeksas lapsi. Hän kävi koulun Clapham Schoolissa, piti itseään sisaruksiaan tyhmempänä.[lähde? ] Hän oli kahdesti naimisissa. Molemmat avioliitot olivat lapsettomia.
Darwin opiskeli Woolwichissa Royal Military Academyssa ja liittyi pioneereihin vuonna 1871. Hän sai majurin arvon 1889. Vuosina 1877–1882 hän työskenteli Yhdistyneen kuningaskunnan sotaministeriössä[lähde? ]. Vuonna 1892 hän erosi armeijasta[lähde? ] ja siirtyi politiikkaan. Hän toimi vuosina 1892–1895 liberaaliunionistipuolueen parlamenttiedustajana Lichfieldistä Staffordshirestä. Vuosina 1908–1911 hän toimi Royal Geographical Societyn puheenjohtajana ja vuosina 1911–1928 British Eugenics Societyn puheenjohtajana ja oli sen kunniapuheenjohtaja vuodesta 1928 kuolemaansa saakka[lähde? ]. Hän oli eugeenikko Ronald Fisherin mentori ja hyvä ystävä.
Käännös suomeksi
Arkadian yhteislyseo

| Arkadian yhteislyseo  |
| --- | --- |

 Arkadian yhteislyseo kesäkuussa 2019
Sijainti:  Lepsämäntie 15, 01800 Klaukkala
Koordinaatit:  60.3799°N, 24.7377°E
Tyyppi:  yksityinen suomenkielinen lukio
Perustettu:  1.9.1927 (Uusi yksityinen yhteislyseo aloitti opetustoiminnan)
Rehtori:  Heidi Handolin-Kiilo, vararehtori Jaana Vaulamo
Luokat:  10–12
Oppilaita:  noin 440
Verkkosivut
Arkadian yhteislyseo (myös muodossa Arkadian yhteiskoulun lukio)on Nurmijärven Klaukkalassa toimiva yksityinen lukio. Sitä käy noin 440 opiskelijaa. Koulussa on kaksi suuntautumisvaihtoehtoa: yleislinja (vuosittainen sisäänotto 125) ja taidelinja (20 aloituspaikkaa/ vuosi). Lisäksi lukiossa voi yhdistää urheiluharrastuksensa koulun urheiluvalmennuksen kursseilla.  Koulun vieressä toimii Urheilupuiston koulu ja naapurustossa sijaitsevat myös Klaukkalan urheilualue, jäähalli sekä tennis- ja squash-halli.
Klaukkalan koulurakennus valmistui syksyllä 1991, ja sitä laajennettiin oppilasmäärän lisääntyessä syksyllä 2006. Ennen Klaukkalaan siirtymistään koulu toimi vuosikymmeniä Helsingissä osoitteessa Arkadiankatu 28, josta koulun nimi juontuu . Vuonna 2018 koulurakennuksen yhteyteen valmistui uusi sisäliikuntahalli nimeltään Arkadia-halli, joka on salibandyseura SB-Pro kotiareena.
Arkadian yhteislyseo on tehnyt kansainvälistä yhteistyötä mm. Saksassa, Virossa, Kiinassa ja Unkarissa sijaitsevien oppilaitosten kanssa. Lähes vuosittain osa oppilaista tekee matkan New Yorkiin tai Puolaan.
Arkadian yhteislyseossa toimii taidelinja, jossa keskitytään teatteriin, musiikiin, tanssiin ja kuvataiteeseen. Taidelinjan opiskelijavalinnassa vaikuttaa keskiarvon lisäksi myös suullinen haastattelu ja muut näytöt.